વિદ્યાનગર સ્થિત નાના બજારમાં શ્રીરામ બિલ્ડર્સ નામે જાણીતા બિલ્ડર ધીરૂભાઈ પટેલના પુત્ર મીહિરભાઈ પટેલ ઉર્ફે ભયલુ શુક્રવારે સાંજે આઠ કલાકે પોતાની ઓફિસેથી ઘરે આવ્યા હતા. દરમિયાન તેમના નાના બજાર સ્થિત ઘર પાસે જ મરૂન રંગની એક કાર આવીને ઊભી રહી ગઈ હતી. બીજી તરફ એક બાઈક ચાલકે તેમની કાર સાથે બાઈક અથડાવી હતી. જેને પગલે મીહિરભાઈ તેમની સાથે બોલાચાલી કરી હતી. એ સમયે પાછળથી આવેલી મરૂન રંગની કારમાંથી અજાણ્યા શખ્સો ઉતર્યા હતા અને તેની સાથે ઝપાઝપી કરી તેના અપહરણનો પ્રયાસ કર્યો હતો. જોકે, મીહિરભાઈએ બુમરાણ મચાવતા તમામ શખ્સો કાર લઈને રફુચક્કર થઈ ગયા હતા.